मच्छर भगाबै वाला टीवी के बाद अब॑ मच्छर भगाबै वाला स्मार्टफोन लॉंच करलकै एलजी न॑
नई दिल्ली : एलजी न॑ एगो ऐन्हऽ फोन लॉन्च करल॑ छै जे आपन॑ के खाली बातचीत करै के सुविधा ही नै देतै बल्कि आपन॑ क॑ मच्छर स॑ होय वाला परेशानी आऱू एकरा चलतें होय वाला बीमारियऽ स॑ भी दूर रखतै । साउथ कोरिया केरऽ दिग्गज कंपनी एलजी न॑ भारत म॑ एगो ऐसनऽ फोन लॉन्च करल॑ छै,जे मॉस्किटो अवे टेक्नोलॉजी के साथ आबै छै । एकरऽ नाम ‘एलजी के7आई मॉस्किटो अवे’ छेकै । ई फोन मच्छर भगाबै के काम भी करै छै । फोन केरऽ पिछला हिस्सा म॑ एगो स्पीकर देलऽ गेलऽ छै, जे कि अल्ट्रासॉनिक फ्रिक्वेंसी पैदा करै छै , जेकरा चलत॑ मच्छर दूर भागतै । भारत म॑ एकरऽ दाम ७९९० रू. छै । एकरऽ पहल॑ पिछला साल जून म॑ एलजी न॑ मच्छर क॑ दूर भगाबै वाला नया टीवी सीरीज क॑ लॉन्च करन॑ छेलै, जेकरऽ नाम ‘मॉस्किटो अवे टीवी’ छेलै । भारत म॑ ई टीवी के कीमत २६९०० रुपया स॑ ल॑ करी क॑ ४७५०० रुपया… Read More
bho_Deva bho_Deva